Боз яву

Боз яву () — елның җылы вакытында (күбесенчә, җәй көне) бик куәтле яңгырлы өем болытлардан җир өстенә төшә торган каты атмосфера явым-төшеме.

 Тарих 
Һаваның температурасы + 10° тан күтәрелгәндә, гадәттә, яшенле яңгыр вакытында ява. Тыгыз боз кисәкчекләре рәвешендә була. Боз кисәкчекләре төрле формада очрый. Бозның диаметры 2-5 мм була. Кайбер боз кисәкләре () күгәрчен йомыркасы, хәтта тавык йомыркасы зурлыгына җитә. Бу вакытта боз яву зур афәтләр китереп чыгара (үсемлекләрне харап итә, автомобильләргә техник-матди зыян китерә, бина тәрәзәсе пыялаларын вата, түбәләрне, коймаларны тишә һ. б.)

 Боз явуны булдырмау 
Боз явуны булдырмас өчен:
 бозга каршы ракеталар яки снарядлар кулланалар
 очкычтан болыт өстенә реагентлар (гадәттә, көмеш иодиды яки кургаш иодиды) сиптерәләр. Боз кисәкләре вакланалар һәм җиргә төшкәнче эреп бетәләр.

Боз яву озакка бармый: 1-2 минуттан 10-20 минутка кадәр сузылырга мөмкин. Күпчелек очракта боз яву коеп яуган яшенле яңгыр белән бер вакытта була.

Галерея

 Сылтамалар
 В. В. Бровкин.  Атмосферные явления – классификация и описание.  meteocenter.net
 Ләйсән Сәлимова.  Табигатьтә суның әйләнеше. Чык, бәс, яңгыр һәм кар ничек ясала? ilbyak-school.ucoz.ru

 Моны да карагыз 
 Кар
 Кар бөртеге
 Рашкы

 Искәрмәләр 

Төркем:Табигать
Төркем:Метеорология
Төркем:Явым-төшемнәр